**BESTIÁDA**

**(Seules les bétes)**

színes, feliratos, francia-német thriller

2019, 116’

**Egy nő nyomtalanul eltűnik. Egy hóvihar után találnak rá a kocsijára egy eldugott kis falu határában. Míg a rendőrség tanácstalan öt idegen kerül a látótérbe. Mindegyiknek megvan a maga sötét titka, ám szemtanú nincs - leszámítva az állatokat.**

A kontinenseken átívelő hátborzongató thriller-noir a sokoldalú Dominik Moll (*Harry csak jót akar, Lemming*) bravúros adaptációja Colin Niel *Seules les bétes* című díjnyertes regényéből. Kurosawa *A vihar kapujában* című művére emlékeztető cselekményszövés fókuszában olyan szeretetéhes, ám boldogtalan figurák állnak, akik képesek bármeddig elmenni, bármilyen megaláztatást elviselni, hogy viszont szeressék őket. A **Bestiáda** felvonultatja a modern francia film új sztárjait - Damien Bonnard, Dénis Menochet, Laure Calamy, Nadia Tereszkiewicz és Valeria Bruni Tedeschi -, akik a végső pillanatban is meg tudnak lepni bennünket, mikor a rejtély utolsó részlete is a helyére kerül. A film a 76. Velencei Filmfesztivál Venice Day szekcióját nyitotta, majd a Tokiói Filmfesztiválon közönségdíjat és a legjobb női alakítás díját is bezsebelte.

Rendező: Dominik Moll

Forgatókönyv: Dominik Moll, Gilles Marchand

Operatőr: Patrick Ghiringhelli

Vágó: Laurent Rouan

Zene: Benedikt Schiefer

Hang: Francois Maurel, Noemi Hampel and Matthias Schwab

Kosztüm: Isabelle Pannetier

Látvány: Emmanuelle Duplay

Producer: Caroline Benjo, Carole Scotta, Barbara Letellier, Simon Arnal

Korhatár besorolás: 12E

Statisztikai kód:

ART besorolás: ART

Hordozók: DCP, BRD

Tervezett bemutató: 2020. szeptember 24.

Forgalmazza a magyarhangya